สงกรานต์ผู้ไทที่เรณู เน้นประเพณีท้องถิ่น
วันที่ 11 เม.ย. นายศรีสุข แสนยอดคำ นายกเทศมนตรีเทศบาลตำบลเรณู อ.เรณูนคร จ.นครพนม ร่วมกับเจ้าหน้าที่ ผู้นำชุมชนท้องถิ่น จากองค์กรปกครองส่วนท้องถิ่น รวม 8 ตำบล 1 เทศบาล 91 หมู่บ้าน เตรียมจัดทำซุ้มแสดงวิถีชีวิตวัฒนธรรม ประเพณีท้องถิ่น รวม 10 ซุ้ม เพื่อสนับสนุนจัดงานเทศกาลสงกรานต์ วันที่ 12-13 เม.ย.นี้ ที่สนามกีฬากลางอำเภอเรณูนคร ภายใต้ชื่อสงกรานต์ผู้ไท อาลัยพ่อหลวง และงานสุขสันต์วันใหม่ ผู้ไทเยือนถิ่น สงกรานต์เรณูนคร โดยภายในซุ้มจะเน้นการจัดแสดงวิถีชีวิต วัฒนธรรมประเพณีท้องถิ่น รวมถึงการแสดงออกถึงวิถีชีวิตความเป็นอยู่ของคนในชุมชนเกี่ยวกับหลักปรัชญาเศรษฐกิจพอเพียง เป็นการน้อมสำนึกในพระมหากรุณาธิคุณของรัชกาลที่ 9,พิธีเปิดงานช่วงเย็นวันที่ 12 เม.ย. ส่วนไฮไลต์งาน วันที่ 13 เม.ย. ตั้งแต่เวลา 10.00 น. ชมการฟ้อนรำของสาวงามผู้ไท รวม 900 คน แสดงออกถึงเอกลักษณ์ประเพณีอันดีงามของชนเผ่าผู้ไท ช่วงบ่ายจะมีการจัดขบวนแห่ วิถีชีวิตประเพณีวัฒนธรรมท้องถิ่น ชนเผ่าผู้ไท ไปตามถนนในเขตเทศบาลตำบลเรณูนคร พร้อมเปิดให้มีการรับประทานข้าวปุ้น หรือขนมจีน เมนูขึ้นชื่อของชนเผ่าผู้ไท ให้ประชาชน นักท่องเที่ยวได้รับประทาน และเปิดโอกาสให้ประชาชน นักท่องเที่ยวได้เล่นน้ำสงกรานต์ตามถนนสายต่างๆตามประเพณี.
นายศรีสุข แสนยอดคำ นายกเทศมนตรีเทศบาลตำบลเรณู อ.เรณูนคร จ.นครพนม ร่วมกับเจ้าหน้าที่ ผู้นำชุมชนท้องถิ่น จากองค์กรปกครองส่วนท้องถิ่น รวม 8 ตำบล 1 เทศบาล 91 หมู่บ้าน เตรียมจัดทำซุ้มแสดงวิถีชีวิตวัฒนธรรม ประเพณีท้องถิ่นรวม10 ซุ้ม
สงกรานต์ผู้ไท,สงกรานต์,เทศกาลสงกรานต์,ประเพณีท้องถิ่น,นครพนม